Svet zavoda Osnovne šole Horjul, Šolska ulica 44, 1354 Horjul, na podlagi 8. sklepa redne seje z dne, 3. 10. 2018 razpisuje delovno mesto

**RAVNATELJA/RAVNATELJICE**

Kandidat mora za imenovanje na funkcijo ravnatelja izpolnjevati pogoje v skladu z Zakona o organizaciji in financiranju vzgoje in izobraževanja (Ur. l. RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 2/15 Odl.US: U-l-269/12-24, 47/15, 46/16, 49/16 – popr. in 25/17 v nadaljnjem besedilu: ZOFVI).

Kandidati morajo imeti pedagoške, vodstvene, organizacijske in druge sposobnosti za uspešno vodenje zavoda.

Delo na delovnem mestu ravnatelja se opravlja polni delovni čas.

Izbrani kandidat bo imenovan za dobo 5 let. Za čas mandata bo z njim sklenjena pogodba o zaposlitvi za določen čas na delovnem mestu ravnatelja.

Predvideni začetek dela je 1. 4. 2019.

Pisne prijave z dokazili o izpolnjevanju zahtevanih pogojev (dokazila o: izobrazbi, opravljenem nazivu – 5 let mentor, svetovalec ali svetnik, opravljenem strokovnem izpitu, opravljenem ravnateljskem izpitu, ki je lahko pridobljen tudi v roku enega leta po začetku mandata, delovnih izkušnjah v vzgoji in izobraževanju, potrdilo o nekaznovanosti in potrdilo sodišča, da kandidat ni v kazenskem postopku, ki ne sme biti starejše od 30 dni) pošljite po pošti v desetih dneh po objavi razpisa na naslov: Svet zavoda OŠ Horjul, Šolska ulica 44, 1354 Horjul, z oznako Prijava na razpis za ravnatelja – NE ODPIRAJ.

Kandidat mora k prijavi priložiti program vodenja zavoda za mandatno obdobje, predloži naj tudi kratek življenjepis z opisom dosedanjih delovnih izkušenj s področja vzgoje in izobraževanja.

Kandidati bodo prejeli pisno obvestilo o imenovanju v zakonitem roku.

Svet zavoda OŠ Horjul, Šolska ulica 44, 1354 Horjul

Svet zavoda OŠ Horjul